Uredba Sveta (ES) št. 902/2001

z dne 7. maja 2001

o spremembi Uredbe (ES) št. 978/2000 o uvedbi dokončne izravnalne dajatve pri uvozu sintetičnih vlaken iz poliestra s poreklom iz Avstralije, Indonezije in Tajvana

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2026/97 z dne 6. oktobra 1997 o zaščiti pred subvencioniranim uvozom iz držav, ki niso članice Evropske skupnosti [1], in zlasti člena 15 Uredbe,

ob upoštevanju predloga Komisije, ki ga je predložila po posvetovanju s Svetovalnim odborom,

ob upoštevanju naslednjega:

(1) Uredba (ES) št. 978/2000 [2] je uvedla dokončno izravnalno dajatev pri uvozu sintetičnih vlaken iz poliestra po poreklu iz Avstralije, Indonezije in Tajvana.

(2) Potem, ko so tajvanski proizvajalci izvozniki proti Svetu vložili dve vlogi na Sodišču prve stopnje, da bi razveljavili Uredbo (ES) št. 978/2000 v skladu s členom 230 Pogodbe, je postalo očitno, da je del metodologije, ki je bila uporabljena pri določitvi stopnje subvencioniranja za Tajvan, v Uredbi (ES) št. 978/2000 neskladen z načinom, kako so ustanove Skupnosti upoštevale in obravnavale dejansko enake podatke v naslednjih postopkih. Za neko subvencijsko shemo je bilo zaradi "dobropisa na že plačane davke za nakup opreme za avtomatizacijo in nadzor onesnaževanja", ki je bil odobren za lokalen nakup opreme, ugotovljeno, da je takšen, da bi se proti njemu lahko uvedel izravnalni ukrep v skladu z izpodbijano Uredbo. Vendar so bili izračuni v zvezi z višino subvencije, proti kateri bi se lahko uvedel ukrep, narejeni na podlagi metodologije, ki je bila revidirana v naslednjih postopkih v zvezi z uvozom nekaterih vrst polietilena tereftalata po poreklu iz Tajvana. Sklicujejo se na Uredbo Komisije (ES) št. 1741/2000 [3] in Uredbo Sveta (ES) št. 2603/2000 [4], ki, inter alia, ustavlja protisubvencijski postopek v zvezi z uvozom nekaterih vrst polietilena tereftalata po poreklu iz Tajvana. V teh okoliščinah je bilo sklenjeno, da se izračuni ponovno proučijo glede višine subvencije za uvoz po poreklu iz Tajvana, zlasti zato, da bi ugotovili, ali bi uporaba revidirane metodologije bistveno vplivala na ugotovitve v zvezi s to državo. Za to subvencijsko shemo so ugotovili, da obstaja samo na Tajvanu, in so zato menili, da ni del preiskave o subvencioniranju v zvezi z uvozom po poreklu iz Avstralije in Indonezije.

(3) Ponovna proučitev je za Tajvan pokazala, da je revidirana metodologija pripeljala do ugotovitve de minimis subvencioniranja, to je stopnje subvencioniranja na ravni države nižje od 1 %. Zato je treba izravnalne ukrepe v zvezi z uvozom sintetičnih vlaken iz poliestra iz Tajvana razveljaviti z retroaktivnim učinkom.

(4) Glede morebitnega vpliva razveljavitve ukrepov za Tajvan na prvotne ugotovitve v zvezi z uvozom sintetičnih vlaken iz poliestra iz Avstralije in Indonezije, je bilo proučeno, ali je ugotovitev de minimis subvencioniranja za Tajvan negativno vplivala na zaključke v zvezi s škodo, vzročno zvezo in interesom Skupnosti. Ugotovljeno je bilo, predvsem na podlagi občutnega povečanja obsega uvoza in tržnega deleža ter visoke stopnje nelojalnega nižanja cen za uvoz po poreklu iz Avstralije in Indonezije, da prvotne ugotovitve glede uvoza po poreklu iz teh držav niso sporne –

SPREJEL NASLEDNJO UREDBO:

Člen 1

Uredba (ES) št. 978/2000 se s tem spremeni:

1. Člen 1(1) se nadomesti z naslednjim:

"1. Uvede se dokončna izravnalna dajatev na uvoz sintetičnih rezanih vlaken iz poliestra, nemikanih, nečesanih ali kako drugače predelanih za predenje, ki se uvrščajo pod oznako KN 55032000, s poreklom iz Avstralije in Indonezije.";

2. Člen 1(2) se nadomesti z naslednjim:

"2. Stopnja dajatve na neto ceno franko meja Skupnosti, pred carinjenjem, za izdelke, ko so jih izdelala navedena podjetja, velja, kakor sledi, za izdelke s poreklom iz

1. Avstralije

Podjetje | Stopnja dajatev (%) | Dodatna koda TARIC |

Leading Synthetics Pty Ltd, Melbourne, Victoria | 6,0 | A059 |

Preostala avstralska podjetja | 6,0 | A999 |

2. Indonezije

Podjetje | Stopnja dajatev (%) | Dodatna koda TARIC |

PT. Indorama Synthetics TbK Graha Irama, 17th floor Jl. H. R. Rasuna Said Blok X-l Kav. 1-2 PO Box 3375 Jakarta 12950 | 0 | A051 |

PT. Panasia Indosyntec TbK Jl. Garuda 153/74 Bandung 40184 | 0 | A052 |

PT. Susilia Indah Synthetic Fiber Industries Jl. Kh. Zainul Arifin Kompleks Ketapang Indah Blok B 1 n. 23 Jakarta 11140 | 0 | A054 |

PT. GT Petrochem Industries TbK Exim Melati Building, 9th floor Jl. M.H. Thamrin Kav. 8-9 Jakarta 10230 | 0 | A053 |

PT. Teijin Indonesia Fiber Corporation TbK 5th floor Mid Plaza 1 Jl. Jend. Sudiman Kav. 10-11 Jakarta 10220 | 0 | A055 |

Preostala podjetja | 10 | A999" |

3. Člen 2(1) se nadomesti z naslednjim:

"Varščine položene za začasne izravnalne dajatve za uvoz s poreklom iz Avstralije v skladu z Uredbo (ES) št. 123/2000, se poberejo v višini dajatve, dokončno uvedene s to uredbo. Pobrane varščine, ki presegajo dokončno izravnalno dajatev, se sprostijo.".

Člen 2

Vsakršne izravnalne dajatve, ki so bile pobrane na uvoz s poreklom iz Tajvana v skladu z Uredbo (ES) št. 978/2000, se povrnejo zadevnim uvoznikom.

Člen 3

Ta uredba začne veljati dan po objavi v Uradnem listu Evropskih skupnosti.

Člen 1 se uporablja z uveljavitvijo od maja 2000 naprej.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. maja 2001

Za Svet

Predsednik

B. Ringholm

[1] UL L 288, 21.10.1997, str. 1.

[2] UL L 113, 12.5.2000, str. 1.

[3] UL L 199, 5.8.2000, str. 6.

[4] UL L 301, 30.11.2000, str. 1.

--------------------------------------------------